CELEX: 62010CA0030
Language: el
Date: 2011-02-10 00:00:00
Title: Υπόθεση C-30/10: Απόφαση του Δικαστηρίου (όγδοο τμήμα) της 10ης Φεβρουαρίου 2011 [αίτηση του Linköpings tingsrätt (Σουηδία) για την έκδοση προδικαστικής αποφάσεως] — Lotta Andersson κατά Staten genom Kronofogdemyndigheten i Jönköping, Tillsynsmyndigheten (Αίτηση εκδόσεως προδικαστικής αποφάσεως — Οδηγία 80/987/ΕΟΚ — Άρθρο 10, στοιχείο γ' — Εθνική διάταξη — Εγγύηση όσον αφορά την ικανοποίηση των ανεξόφλητων απαιτήσεων των μισθωτών — Αποκλείονται τα πρόσωπα τα οποία, εντός του εξαμήνου προ της υποβολής της αιτήσεως πτωχεύσεως της εταιρίας που τα απασχολεί, κατείχαν ουσιώδες μέρος της εταιρίας αυτής και ασκούσαν σημαντική επιρροή σ’ αυτήν)

2.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/9
            
         Απόφαση του Δικαστηρίου (όγδοο τμήμα) της 10ης Φεβρουαρίου 2011 [αίτηση του Linköpings tingsrätt (Σουηδία) για την έκδοση προδικαστικής αποφάσεως] — Lotta Andersson κατά Staten genom Kronofogdemyndigheten i Jönköping, Tillsynsmyndigheten
   (Υπόθεση C-30/10) (1)
   
   (Αίτηση εκδόσεως προδικαστικής αποφάσεως - Οδηγία 80/987/ΕΟΚ - Άρθρο 10, στοιχείο γ', - Εθνική διάταξη - Εγγύηση όσον αφορά την ικανοποίηση των ανεξόφλητων απαιτήσεων των μισθωτών - Αποκλείονται τα πρόσωπα τα οποία, εντός του εξαμήνου προ της υποβολής της αιτήσεως πτωχεύσεως της εταιρίας που τα απασχολεί, κατείχαν ουσιώδες μέρος της εταιρίας αυτής και ασκούσαν σημαντική επιρροή σ’ αυτήν)
   2011/C 103/13
   Γλώσσα διαδικασίας: η σουηδική
   
      Αιτούν δικαστήριο
   
   Linköpings tingsrätt
   
      Διάδικοι στην υπόθεση της κύριας δίκης
   
   Lotta Andersson
   
      κατά
   
   Staten genom Kronofogdemyndigheten i Jönköping, Tillsynsmyndigheten
   
      Αντικείμενο
   
   Αίτηση εκδόσεως προδικαστικής αποφάσεως — Linköpings tingsrätt — Ερμηνεία του άρθρου 10, στοιχείο γ', της οδηγίας 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη, όπως τροποποιήθηκε με την οδηγία 2002/74/ΕΚ — Εθνική νομοθεσία αποκλείουσα από τον κύκλο των προσώπων που τυγχάνουν της εγγυήσεως όσον αφορά την ικανοποίηση των ανεξοφλήτων απαιτήσεων των μισθωτών τα πρόσωπα τα οποία, εντός του εξαμήνου προ της υποβολής της αιτήσεως πτωχεύσεως της εταιρίας που τα απασχολεί, κατείχαν ουσιώδες μέρος της εταιρίας αυτής και ασκούσαν σημαντική επιρροή σ’ αυτήν
   
      Διατακτικό
   
   Το άρθρο 12, στοιχείο γ', της οδηγίας 2008/94/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, περί προστασίας των μισθωτών σε περίπτωση αφερεγγυότητας του εργοδότη (κωδικοποιημένη έκδοση), έχει την έννοια ότι επιτρέπει διάταξη του εθνικού δικαίου αποκλείουσα μισθωτό εργαζόμενο από το ευεργέτημα της εγγυήσεως όσον αφορά την ικανοποίηση των ανεξόφλητων απαιτήσεων των μισθωτών εργαζομένων με την αιτιολογία ότι κατείχε, μόνος του ή από κοινού με τους εγγύτερους συγγενείς του, ουσιώδες μέρος της οικείας επιχειρήσεως και άσκησε σημαντική επιρροή στις δραστηριότητες της επιχειρήσεως αυτής, εντός του εξαμήνου προ της αιτήσεως για τη θέση της εν λόγω επιχειρήσεως υπό εκκαθάριση.
   
      (1)  ΕΕ C 100 της 17.4.2010.